ચર્ચગેટ નજીક જય હિન્દ કૉલેજની સામે આવેલા ઇન્ડસ ર્કોટ બિલ્ડિંગના છઠ્ઠા માળે આવેલા એક ઘરમાં સિયારામ રસોઇયાનું કામ કરતો હતો. સવારે ઘટના બની ત્યારે તે ઘરમાં મોટા ભાગે પથારીવશ રહેતા એક અંકલ જ હતા. ઘરના અન્ય નોકર પણ નહોતા. બિલ્ડિંગની સાઇડની બાલ્કનીમાંથી સવારે લગભગ સવાનવ વાગ્યે સિયારામ નીચે પટકાયો હતો. નીચે પડતી વખતે તેની ચીસ સાંભળ્યા બાદ તેને સીધો લોહીના ખાબોચિયામાં પડેલો ત્યાં રોડ પરથી પસાર થઈ રહેલા કેટલાક લોકો અને સ્ટુડન્ટ્સે જોયો હતો અને બિલ્ડિંગના વૉચમૅનને જાણ કરી હતી.